
గ్రూప్ 2 మెయిన్స్ పరీక్ష వాయిదా వేయాలని కొంత మంది కోరుతున్నారు. మరో పక్క ఏపీపీఎస్సీ చైర్మన్ వాయిదా వేయడం కుదరదు అని ప్రకటించారు. అయితే కొందరు అభ్యర్థులు తమకు తెలిసిన రాజకీయ నాయకులను సంప్రదించి వత్తిడి తీసుకుని వచ్చే ప్రయత్నాలు చేస్తున్నారు. వాయిదా కోరే అభ్యర్థులు కానీ వారికి మద్దతు తెలిపే రాజకీయ నాయకులు కానీ నోటిఫికేషన్ వచ్చి ఇన్ని నెలలు అయినా అప్పుడు మాట్లాడకుండా ఇప్పుడే ఎందుకు మాట్లాడుతున్నారు. వారు ఏపీపీఎస్సీ క్యాలెండర్ ఇయర్ ఇచ్చిన తరువాత అడగడంలో ఆంతర్యం ఏమిటి? గ్రూప్ 1 ప్రిలిమ్స్, గ్రూప్ 3 ప్రిలిమ్స్ కూడా వరుసగా జరుగుతున్న కారణంగా గ్రూప్ 2 మెయిన్స్ 2 నెలలు వాయిదా కోరుతున్నారు. కానీ 2 నెలల తరువాత జూలైలో గ్రూప్ 3 మెయిన్స్ ఉన్నాయి, మరో వైపు గ్రూప్ 1 మెయిన్స్ ఆగస్టులో ఉన్నాయి. మరి వాటిని కూడా తప్పిస్తే సెప్టెంబర్లో గ్రూప్ 2 మెయిన్స్ నిర్వహించాలి. మరికొందరు పుస్తకాలు లేవు అని వాదిస్తున్నారు. పుస్తకాలు లేకుండానే వీరంతా ప్రిలిమ్స్ పాసయ్యారు. ఇప్పటికే పరీక్షకి అన్నీ సిద్ధంచేసిన కారణంగా వాయిదా వేయకుండా ముందు ప్రకటించిన తేదీల్లోనే మెయిన్స్ పరీక్ష నిర్వహించాలి. రాజకీయనాయకులు తమ వద్దకు వచ్చే వారిని నోటిఫికేషన్ వచ్చిన తర్వాత రాకుండా ఇప్పుడు ఎందుకు వచ్చారో కనుక్కుంటే మంచిది.–తుమ్మల సుమంత్ బాబు, గ్రూప్ 2 అభ్యర్థి

groop 2 mains pareeksha vaayidaa veyalani kontha mandi korutunnaru. maro pakka appsc chairman vaayidaa veyadam kudaradu ani prakatinchaaru. ayithe kondaru abhyardhulu tamaku telisina rajakeeya naayakulanu sampradinchi vattidi teesukuni vache prayatnaalu chestunnaru. vaayidaa kore abhyardhulu cony vaariki maddatu telipe rajakeeya naayakulu cony notification vachi inni nelalu aina appudu matladakunda ippude enduku maatlaadutunnaaru. vaaru appsc calender ier ichina taruvaata adagadamlo aantaryam emiti? groop 1 prillims, groop 3 prillims kuudaa varusagaa jarugutunna kaaranamgaa groop 2 mains 2 nelalu vaayidaa korutunnaru. cony 2 nelala taruvaata juulailoo groop 3 mains unnaayi, maro vaipu groop 1 mains aagastulo unnaayi. mari vaatini kuudaa tappiste septemberlo groop 2 mains nirvahinchaali. marikondaru pustakaalu levu ani vaadistunnaaru. pustakaalu lekundane veerantaa prillims pasayyaru. ippatike pareekshaki annee siddhanchesina kaaranamgaa vaayidaa veyakunda mundu prakatinchina tedeellone mains pareeksha nirvahinchaali. raajakeeyanaayakulu tama vaddaku vache vaarini notification vachina tarvaata rakunda ippudu enduku vacharo kanukkunte manchidi.–tummala sumant baabu, groop 2 abhyarthi